**OKRESNÝ ÚRAD BREZNO**

katastrálny odbor

Brezenská 4, 977 01 Brezno

Číslo spisu Mgr. Viktoria Ľalíková/0482819724 Brezno

V-583/2024 15.04.2024

# R O Z H O D N U T I E

Okresný úrad Brezno, katastrálny odbor ako orgán príslušný podľa § 18 ods. 1 písm. a) zákona č. 162/1995 Z.z. o katastri nehnuteľností a o zápise vlastníckych a iných práv k nehnuteľnostiam, v znení nesk. predpisov, v súlade s § 47 zák. č. 71/1967 Zb. o správnom konaní v znení nesk. predpisov rozhodovať v katastrálnom konaní o povolení vkladu – vlastníckeho práva do katastra nehnuteľností na základe darovacej zmluvy zo dňa 02.03.2024, medzi účastníkmi konania:

1/ Ing. Petr Jasenský, nar. 18.05.1964, 2. května 4096, 760 01 Zlín, Česko

(darca)

2/ Marta Kapustová, rod. Grúberová, nar. 18.10.1943, Internátna 673/33, 974 04 Banská Bystrica

(obdarovaný)

**r o z h o d o l:**

Okresný úrad Brezno, katastrálny odbor podľa § 31a  písm. c)  zákona č. 162/1995 Z.z.o katastri nehnuteľností a o zápise vlastníckych a iných práv k nehnuteľnostiam, v znení nesk. predpisov konanie o vklade vlastníckeho práva do katastra nehnuteľností V-583/2024 **prerušuje** **na dobu 30 dní** od dňa doručenia tohto rozhodnutia.

## O d ô v o d n e n i e :

Na Okresný úrad Brezno, katastrálny odbor bol dňa 20.03.2024 podaný návrh na vklad vlastníckeho práva do katastra nehnuteľností na základe darovacej zmluvy medzi hore uvedenými účastníkmi konania.

Podľa § 31 ods. 1 zákona č. 162/1995 Z.z. o katastri nehnuteľností a o zápise vlastníckych a iných práv k nehnuteľnostiam, v znení nesk. predpisov (ďalej len „katastrálny zákon“), okresný úrad preskúma zmluvu z hľadiska, či obsahuje podstatné náležitosti zmluvy, či je úkon urobený v predpísanej forme, či je prevodca oprávnený nakladať s nehnuteľnosťou, či sú prejavy vôle dostatočne určité a zrozumiteľné, či zmluvná voľnosť alebo právo nakladať s nehnuteľnosťou nie sú obmedzené, či zmluva neodporuje zákonu, či zákon neobchádza a či sa neprieči dobrým mravom. Pri rozhodovaní o vklade prihliada okresný úrad aj na skutkové a právne skutočnosti,ktoré by mohli mať vplyv na povolenie vkladu.

V rámci preskúmavania vyššie uvedených skutočností Okresný úrad Brezno, katastrálny odbor dospel k nasledovnému záveru:

Podľa § 42 ods. 2 písm. a) katastrálneho zákona, zmluva, verejná listina alebo iná listina obsahujú označenie účastníkov práv k nehnuteľnostiam; ak ide o fyzickú osobu, meno, priezvisko, rodné priezvisko, dátum narodenia, rodné číslo a miesto trvalého pobytu, ak ide o právnickú osobu, názov, sídlo a identifikačné číslo, ak ho má pridelené, prípadne iné identifikačné údaje.

*Okresný úrad Brezno, katastrálny odbor preskúmal predloženú darovaciu zmluvu a zistil, že darca Ing. Petr Jasenský nemá v zmluve uvedené rodné priezvisko.*

Okresný úrad Brezno, katastrálny odbor Vás vyzýva, aby ste uvedené nedostatky zmluvy odstránili formou písomného dodatku k zmluve v dvoch vyhotoveniach. Dodatok je potrebné spísať rovnakou formou ako je spísaná zmluva, ktorej ustanovenia sa dodatkom menia a dopĺňajú t.j. s osvedčeným podpisom darcu.

Ak v uvedenej lehote uvedené nedostatky neodstránite, Okresný úrad Brezno, katastrálny odbor podľa § 31b ods. 1 písm. f) katastrálneho zákona konanie zastaví.

**Poučenie o opravnom prostriedku :** Proti tomuto rozhodnutiu sa podľa § 29 ods. 3 zákona č. 71/1967 Zb. o správnom konaní (správny poriadok) v znení neskorších predpisov nemožno odvolať.

 Toto rozhodnutie je podľa § 177 a nasl. zákona č. 162/2015 Z. z. Správny súdny poriadok preskúmateľné súdom po nadobudnutí právoplatnosti.

 **Mgr. Viktoria Ľalíková**

 **hlavný radca**

**Rozhodnutie sa doručuje :**

1/ Ing. Petr Jasenský, 2. května 4096, 760 01 Zlín, Česko

2/ Marta Kapustová, Internátna 673/33, 974 04 Banská Bystrica